
36                                                                  DR 30.7.2018                                                       

 
■1250 

Jadi, saya ingin menyeru kerajaan supaya mengkaji semula cara urus tadbir 
pemberian asetnya. Ini kerana seperti kes Sibu, pemberian aset adalah daripada ibu pejabat 
di Putrajaya. Balai bomba tempatan hanya menerima apa sahaja yang dibekalkan oleh ibu 
pejabat. Keadaan ini mengakibatkan aset yang sesuai dan diperlukan biasanya tidak 
dibekalkan. 

Tuan Yang di-Pertua, selanjutnya, saya ingin menyentuh tentang tempat letak kereta 
di Hospital Sibu. Kekurangan tepat letak kereta di Hospital Sibu dan kekurangan peruntukan 
untuk memberi aset atau peralatan rawatan di Hospital Sibu telah menjadi masalah utama di 
Hospital Sibu. Tempat letak kereta Hospital Sibu hanya ada 616 petak tetapi tempat letak 
kereta yang diperlukan seharian adalah 1,416. Jadi sekarang Hospital Sibu masih 
kekurangan 800 tempat letak kereta. 

Hospital Sibu juga kekurangan peralatan rawatan. Mengikut senarai yang 
dibekalkan oleh pihak Hospital Sibu, Hospital Sibu masih kekurangan peralatan rawatan 
sebanyak RM20 juta. Saya juga dimaklumkan bahawa sudah tiga tahun berturut-turut 
Hospital Sibu tidak menerima apa-apa peruntukan daripada kerajaan. Memang ini berlaku di 
bawah kerajaan dahulu, Barisan Nasional. Jadi saya harap dan memohon Kerajaan Pakatan 
Harapan baharu mempertimbangkan masalah yang dihadapi oleh Hospital Sibu dengan 
memberikan peruntukan yang secukupnya untuk menyelesaikan isu-isu yang saya cakap 
tadi.  

Tuan Yang di-Pertua, nampaknya masa tidak banyak lagi. Saya hendak sentuh satu 
lagi isu yang penting iaitu melibatkan pesakit Parkinson. Di komuniti kita di Malaysia, pesakit 
Parkinson semakin meningkat tetapi pesakit Parkinson ini tidak diiktiraf sebagai OKU secara 
rasmi di Malaysia. Kita semua tahu pesakit-pesakit Parkinson ini pada satu peringkat, 
pergerakan mereka seperti berjalan memang menghadapi kesukaran.  

Jadi, kerajaan haruslah mempertimbangkan isu ini iaitu mengiktiraf pesakit 
Parkinson sebagai OKU supaya mereka boleh mendapat services macam mendapatkan 
kerusi roda di lapangan terbang atau meletakkan kereta mereka di petak OKU. 

Timbalan Yang di-Pertua [Tuan Nga Kor Ming]: Masa sudah tamat, Yang 
Berhormat. 

Tuan Oscar Ling Chai Yew [Sibu]: Okey, saya habiskan ini. Sekarang Jabatan 
Kebajikan Malaysia tidak mengiktiraf pesakit Parkinson ini sebagai OKU. Ini mengakibatkan 
mereka menghadapi banyak masalah. Hendak menuntut bantuan dari segi kebajikan atau 
bantuan dari agensi-agensi kerajaan juga menghadapi masalah. Jadi saya harap kerajaan 
buat kaji semula, memberikan iktiraf OKU kepada pesakit parkinson ini. 

Timbalan Yang di-Pertua [Tuan Nga Kor Ming]: Terima kasih Yang Berhormat 
Sibu. Sekarang saya menjemput Yang Berhormat Kuala Krai. 

 

12.54 tgh. 

Tuan Abdul Latiff bin Abdul Rahman [Kuala Krai]: Bismillahi Rahmani Rahim. 
Assalamualaikum warahmatullahi wabarakatuh. Terima kasih kepada Tuan Yang di-Pertua 
kerana memberi ruang dan peluang kepada saya untuk mengambil peluang mengemukakan 
ucapan membahaskan Titah Seri Paduka Baginda Yang di-Pertuan Agong. 

Terlebih dahulu saya mengucapkan ucapan tahniah atas pelantikan Yang 
Berhormat Tuan Yang di-Pertua dan Timbalan-timbalan Yang di-Pertua. Semoga Dewan 
yang mulia ini akan menjadi tempat yang terbaik untuk kita semua menyampaikan hasrat 
rakyat dan juga membina negara kita yang tercinta.  

Saya juga mengambil kesempatan ini untuk menjunjung kasih di atas Titah Seri 
Paduka Baginda Yang di-Pertuan Agong bersempena pembukaan Dewan yang mulia ini 
untuk penggal ini. Ternyata kebijaksanaan Tuanku amatlah terserlah. 

 

 

 



#1250 Jadi, saya ingin menyeru kerajaan supaya mengkaji semula cara urus tadbir pemberian asetnya. Ini kerana seperti kes Sibu, pemberian aset adalah daripada ibu pejabat di Putrajaya. Balai bomba tempatan hanya menerima apa sahaja yang dibekalkan oleh ibu pejabat. Keadaan ini mengakibatkan aset yang sesuai dan diperlukan biasanya tidak dibekalkan. Tuan Yang di-Pertua, selanjutnya, saya ingin menyentuh tentang tempat letak kereta di Hospital Sibu. Kekurangan tepat letak kereta di Hospital Sibu dan kekurangan peruntukan untuk memberi aset atau peralatan rawatan di Hospital Sibu telah menjadi masalah utama di Hospital Sibu. Tempat letak kereta Hospital Sibu hanya ada 616 petak tetapi tempat letak kereta yang diperlukan seharian adalah 1,416. Jadi sekarang Hospital Sibu masih kekurangan 800 tempat letak kereta. Hospital Sibu juga kekurangan peralatan rawatan. Mengikut senarai yang dibekalkan oleh pihak Hospital Sibu, Hospital Sibu masih kekurangan peralatan rawatan sebanyak RM20 juta. Saya juga dimaklumkan bahawa sudah tiga tahun berturut-turut Hospital Sibu tidak menerima apa-apa peruntukan daripada kerajaan. Memang ini berlaku di bawah kerajaan dahulu, Barisan Nasional. Jadi saya harap dan memohon Kerajaan Pakatan Harapan baharu mempertimbangkan masalah yang dihadapi oleh Hospital Sibu dengan memberikan peruntukan yang secukupnya untuk menyelesaikan isu-isu yang saya cakap tadi. Tuan Yang di-Pertua, nampaknya masa tidak banyak lagi. Saya hendak sentuh satu lagi isu yang penting iaitu melibatkan pesakit Parkinson. Di komuniti kita di Malaysia, pesakit Parkinson semakin meningkat tetapi pesakit Parkinson ini tidak diiktiraf sebagai OKU secara rasmi di Malaysia. Kita semua tahu pesakit-pesakit Parkinson ini pada satu peringkat, pergerakan mereka seperti berjalan memang menghadapi kesukaran. Jadi, kerajaan haruslah mempertimbangkan isu ini iaitu mengiktiraf pesakit Parkinson sebagai OKU supaya mereka boleh mendapat services macam mendapatkan kerusi roda di lapangan terbang atau meletakkan kereta mereka di petak OKU. Timbalan Yang di-Pertua [Tuan Nga Kor Ming]: Masa sudah tamat, Yang Berhormat. Tuan Oscar Ling Chai Yew [Sibu]: Okey, saya habiskan ini. Sekarang Jabatan Kebajikan Malaysia tidak mengiktiraf pesakit Parkinson ini sebagai OKU. Ini mengakibatkan mereka menghadapi banyak masalah. Hendak menuntut bantuan dari segi kebajikan atau bantuan dari agensi-agensi kerajaan juga menghadapi masalah. Jadi saya harap kerajaan buat kaji semula, memberikan iktiraf OKU kepada pesakit parkinson ini. Timbalan Yang di-Pertua [Tuan Nga Kor Ming]: Terima kasih Yang Berhormat Sibu. Sekarang saya menjemput Yang Berhormat Kuala Krai. 12.54 tgh. Tuan Abdul Latiff bin Abdul Rahman [Kuala Krai]: Bismillahi Rahmani Rahim. Assalamualaikum warahmatullahi wabarakatuh. Terima kasih kepada Tuan Yang di-Pertua kerana memberi ruang dan peluang kepada saya untuk mengambil peluang mengemukakan ucapan membahaskan Titah Seri Paduka Baginda Yang di-Pertuan Agong. Terlebih dahulu saya mengucapkan ucapan tahniah atas pelantikan Yang Berhormat Tuan Yang di-Pertua dan Timbalan-timbalan Yang di-Pertua. Semoga Dewan yang mulia ini akan menjadi tempat yang terbaik untuk kita semua menyampaikan hasrat rakyat dan juga membina negara kita yang tercinta. Saya juga mengambil kesempatan ini untuk menjunjung kasih di atas Titah Seri Paduka Baginda Yang di-Pertuan Agong bersempena pembukaan Dewan yang mulia ini untuk penggal ini. Ternyata kebijaksanaan Tuanku amatlah terserlah.